

Selska cesta 112a, 10 000 Zagreb, tel/fax: 482 00 94; [cms@cms.hr](mailto:cms@cms.hr); [www.cms.hr](http://www.cms.hr)

Zagreb, 14. svibnja 2019.

**POZIV NA TRIBINU****Europa i migracije: gdje povlačimo granicu?**

Pozivamo Vas u **ponedjeljak 20. svibnja 2019. godine u 10 sati, u prostorijama HUB 385, Petračićeva 6, Zagreb**, na [tribinu **Europa i migracije: gdje povlačimo granicu?**](https://web.facebook.com/events/2341803516100964/permalink/2341803526100963/?notif_t=page_post_reaction&notif_id=1557818948958604) na kojoj će međunarodni i lokalni akteri predstaviti i komentirati trenutnu situaciju vezanu za migracije kao i očekivanja od donositelja odluka na lokalnoj i razini Europske unije kako bi se kršenje ljudskih prava zaustavilo i preveniralo za ubuduće, a vladavina prava poštivala.

**Na tribinu su pozvani kandidati za predstojeće izbore za Europski parlament**.

“Kako su povezani, koje su to neuralgične točke i izazovi vezani za sigurnost, migracije i ljudska prava? Gdje se EU nalazi po pitanju migracija i što očekivati od Zajedničkog europskog sustava azila? Kako osigurati raspodjelu odgovornosti i poštivanje ljudskih prava i vladavine prava?”, pitanja su o kojima će na tribini biti riječi.

Na tribini će govoriti **predstavnici Amnesty International, Human Rights Watch** i **European Council on Refugees and Exiles** (Europsko vijeće za izbjeglice i prognanike), etabliranih i cijenjenih međunarodnih organizacija za zaštitu ljudskih prava neovisnih od bilo koje političke stranke. Sigurnost granica i ljudska prava u kontekstu migracijskih kretanja/migracija su teme koje zauzimaju sve više mjesta u diskusijama na lokalnoj, regionalnoj i europskoj razini.   
  
Važno je da se u političkim debatama prije izbora zastupnika za Europski parlament čuju i glasovi onih koji se svakodnevno bore za poštivanje ljudskih prava i dostojanstva svih osoba. Također, nužno je suprostaviti se vrlo glasnim populističkim glasovima, kao i svakom obliku nasilja, rasizma i ksenofobije koje sve češće nailazimo u javnom diskursu.

Za dodatne informacije slobodno kontaktirajte Lovorku Šošić na [lovorka.sosic@cms.hr](mailto:lovorka.sosic@cms.hr) ili 0981898457.